
Língua abkhaza 


Na Galipedia, a Wikipedia en galego. 

O abkhazo'^?^^'^?^ (en abkhazo: Af^cya) é unha lingua 
caucásica noroccidental falada polo pobo abkhazo . É 
lingua oficial en Abkhazia , república independente de 
facto, aínda que segundo o dereito internacional é unha 
parte de Xeorxia. 


Distribución xeográfica 


Lingua tradicional de Abkhazia, agás na provincia de Gali 
onde 0 mingreliano é a lingua tradicional. Despois do 
conflito abkhazo-xeorxiano de 1992-1993 o abkhasio 
converteuse na lingua máis falada en Abkhazia. 

Falantes 


Hai grandes diferenzas nas fontes sobre o número de 
falantes, variando entre os 100.000 e os 600.000. As cifra 
máis verosímil é de 200.000 falantes. 

Na República de Abkhazia uns 100.000 falantes, na rexión autónoma de Adzharia de Xeorxia, establecidos 
en 1866, hai 2.000 abkhazos establecidos no distrito do centro de Batumi, a capital, e na vila de Akhasheni , 
están entrando nun proceso de perda lingüistica . En Moscova, a capital de Rusia hai unha pequena 
comunidade que data de mediados do século XX . 

Ligazóns externas 


Abkhazo 

Aqpya óbisiuaa; aqpiuda 


Falado en: 

Abkhazia 

Total 

de falantes: 

110.000 (1993) 

Familia: 

Caucásico noroccidental 


Abazgi 

Abkhcizo 

Escrita: 

Alfabeto cirílico 


Estatuto oficial 

Lingua 

oficial de: 

Abkhazia 

Regulado 

por: 

Academia de Lingua e 

Literatura Abkhaza 


Códigos de lingua 

ISO 639-1: 

ab 

ISO 639-2: 

abk 

ISO 639-3: 

abk (http://www.sil.org/iso63 


9-3/documentation.asp?id=abk) 






























En Turquía hai 500.000 abkhazos de orixe, dos que uns 50.000 poderían falar abkhazo (aínda que non hai 
datos fiables e algunhas fontes sitúan o número de falantes en 5.000). En Siria, Iraq e Xordania hai 
importantes comunidades de orixe abkhaza, pero en boa parte asimiláronse aos circasianos. 


En Estados Unidos , Alemaña e os Países Baixos hai pequenas comunidades abkhazas, procedentes da 
diáspora turca. 

Dialectos 


■ Bzyb ou Bzáp: no norte de Abkhazia, conta 67 consoantes, é a base da primeira lingua 
literaria abkhaza. 

■ Abzhui ou Abz'áwa, no sur de Abkhazia, base da lingua literaria actual, conta con 58 
consoantes. 

■ Sadz, falado entre as comunidades de Oriente Medio , subdividido en dúas variedades: o 
Khaltsys e o Tswydzhy ou Cez’e, este último orixinariamente falado ao longo do río Kudepsta , 
no norte da actual fronteira abkhaza, conservado ata o século XX en tres aldeas turcas preto 
da cidade de Bilegi : Elmabahga, Küncegit e Hasandere, onde poden quedar aínda algúns 
falantes ou quizais estea xa extinto. 


Escrita 


A primeira mostra escrita da lingua é un glosario de palabras 
recollido polo viaxeiro turco Evliya Celebi , arredor de 1640 
empregando o alfabeto árabe . A comezos do sáculo XIX redáctase 
un dicionario abkhazo-ruso, inédito, conservado nun arquivo de 
Tiflis e de 1840 data unha breve descrición dun filólogo alemán. O 
primeiro alfabeto abkhazo deseñouno o lingüista ruso Barón Pedro 
von Uslar en 1863, baseado no dialecto Bzáp, formado por 55 
caracteres, empregado na súa gramática abkhaza. En 1865 
publicouse 0 primeiro libro en Abkhazo. 

O alfabeto de Uslar sufriu diversas adaptacións ata que no 1909 
Ch'och'ua estableceu unha nova escrita cirílica, oficializada nos 
primeiros tempos do réxime soviético. En 1926 Nicolai Marr deseña 
0 seu Alfabeto Analítico de 75 caracteres, baseado no latino, que 
utilizou no Dicionario abkhazo-ruso. En 1928 aparece o Alfabeto abkhazo Unificado de Jakovlev, baseado 
no latino, en 1938 oficialízase o alfabeto xeorxiano, pero o número de publicacións neste alfabeto foi moi 
escaso. 

En 1954 vólvese ao alfabeto cirílico, deséñao un comité e segue en vigor actualmente, se ben debátese a 
adopción dun novo alfabeto de base latina. 

A Academia de Lingua e Literatura Abkhaza, fundada no 1925, actualmente denominado Instituto Abkhazo 
de Estudos e Investigacións Culturais é a institución encargada de codificar a lingua, publica a revista, 
Apsuattsaara. 

Literatura 

Alfabeto abkhazo. 


Considérase a Dármit' Gulia (1874 - 1960) , o pai da literatura abkhaza, escribiu o primeiro libro de poesía en 
abkhazo, Poemas e cántigas en 1912, o primeiro libro de relatos en 1919 Baixo o estraño ceo, a primeira 
novela e fundou a primeira publicación periódica da lingua, Apsny en 1919. Samson Chanba (1886- 1937) en 




















1920 estrea a primeira obra de teatro en abkhazo, Makhadzhiry. Ámbolos dous eran do sur, o que axudou a 
establece-lo dialecto do sur -Abzhui- como base da nova lingua literaria a fins dos anos vinte. 

Entre 1930 e 1940 consolídase a literatura abkhaza con autores como Bagrat' Sinkwba, o autor vivo máis 
importante, novelista e poeta, O derradeiro dos deportados é a súa gran novela, onde narra o exilio do todo 
0 pobo Ubikh. Os irmáns Iván e Neli Tarba, son outros dous autores contemporáneos. 

Medíos de Comunícacíón 


Dende a independencia produciuse o aumento da produción escrita, a pesar dos grandes atrancos debidos ás 
sancións económicas. A televisión e a radio de Abkhazia emiten regularmente en abkhazo, hai un 
semanario, Apsny, de 16 páxinas, cunha tiraxe de 1.000 exemplares en 1996, dous xornais bilingües co ruso 
e un trilingüe co mingreliano e o ruso. 

Hístoría 


Os abkhazos habitan o mesmo territorio dende hai milleiros de anos. As primeiras referencias históricas 
sólidas dos proto-abkhazos veñen de historiadores gregos e romanos: Hecateo de Mileto, Estrabón, Plinio o 
Vello. Os gregos estableceron unha colonia nas súas costas, Apsilia no século VI a.C, de onde vén Apsny, o 
nome que dan os abkhazos ao seu país. As tribos proto-abkhazas organizaron os seus propios principados no 
século I a.C, no século IV únense no principado de Cazika, autónomo dentro do Imperio Bizantino. 
Abkhazia incorpórase a Xeorxia no ano 978. Ata comezos do século XIX toda a poboación de Abkhazia era 
de lingua abkhaza, agás unha pequena minoría de lingua grega. En 1810 o tsar Alexandre I impón o 
protectorado ruso en Abkhazia, aumentando progresivamente o seu control ata que despois das guerras 
caucásicas (1864) o país incorporouse ao Imperio Ruso, en 1866 os abkhazos subleváronse, a súa derrota 
supuxo 0 exilio da metade dos abkhazos ao Imperio Otomán, entre 1866 e 1878 calcúlase que entre 70.000 e 
120.000 abkhazos deixaron as súas terras, entregadas a colonos rusos. En 1897 só 58.700 abkhazos 
permanecían en Abkhazia e o abkhazo deixou de ser a lingua das cidades. A época soviética supuxo o 
comezo do uso público e escrito da lingua abkhaza. 

En abril de 1930 Stalin integrou Abkhazia en Xeorxia como unha república autónoma, o proceso de 
normalización da lingua abkhaza paralizouse, oficializouse un novo alfabeto xeorxiano, restrinxiuse o uso 
do abkhazo na administración e na educación ( no curso 1945-1946 púxose fin á escolarización en abkhazo, 
establecida en 1932) a favor do xeorxiano e favoreceuse a emigración de mingrelianos, que pasaron de 
3.500 en 1886 a 300.000 en 1935. 

En 1978 0 goberno xeorxiano estableceu o xeorxiano como única lingua oficial abkhaza, como reacción 130 
dan a coñecer un manifesto para integrar Abkhazia en Rusia, mentres reclamaban a oficialidade do abkhazo 
en Abkhazia, as autoridades soviéticas rexeitan o chamamento, pero fan concesións culturais e económicas, 
entre elas a creación de programas de televisión en abkhazo, a transformación do Instituto Pedagóxico de 
Sukhumi na Universidade de Sukhumi, o reforzamento da prensa en abkhazo, a reserva dun 40 % da 
administración gobernamental e xudicial de Abkhazia para os abkhazos e o mantemento do abkhazo como 
lingua oficial. 

Segundo o censo de 1989 só o 18 % da poboación de Abkhazia era abkhaza, os mingrelianos constituían o 
42 %, os xeorxianos o 4 %, os rusos o 16,4 %, os armenios o 15 %, os gregos o 2,8 %, os ucraínos o 2,2 %, 
e 0 resto constituído por pequenas minorías de alemáns, xudeus, estonianos... 

En xullo de 1989 o goberno xeorxiano converte á Universidade de Sukhumi nunha sucursal da Universidade 
de Tiflis, 0 que provoca dúas semanas de protestas populares en Abkhazia nas que morren 22 persoas. En 
decembro de 1990 o parlamento de Abkhazia proclama a independencia, o goberno xeorxiano non a 
recoñeceu e en agosto de 1992 envía 3.000 gardas nacionais a Abkhazia, o 23 de outubro de 1992 as forzas 





xeorxianas queiman os arquivos do Instituto da Lingua, Historia e Literatura Abkhazia, en setembro de 1993 
a derrota xeorxiana supuxo a independencia de facto de Abkhazia, e a marcha de 200.000 xeorxianos e 
mingrelianos a Xeorxia, dos que uns 100.000 volveron con posterioridade, sobre todo á provincia de Gali, 
onde case o 100 % da poboación é mingreliana. 

Segundo datos de 2003 Abkhazia está habitada por 320.000 persoas, delas uns 100.000 abkhazos, 100.000 
mingrelianos, 50.000 rusos, 50.000 armenios e 20.000 outros (alemáns, gregos, estonianos...) 

Notas 


1. "Entrada abkhazo en Digalego" . Arquivado dende o orixinal o 01 de decembro de 2017. 
Consultado o 04 de abril de 2017. 

2. García-Miguel, José M. (2000). "Linguas do mundo e tipoloxía lingüística". En F. Ramallo; G. 
Rei-Doval; X.R Rodríguez Yáñez. Manual de Ciencias da Linguaxe (pdf). Vigo: Edicións 
Xerais de Galicia . pp. 173-220. ISBN 84-8302-588-4 . 

Existe unha versión da 


\ Wikipedia en Lingua 


abkhaza 


Ligazóns externas 

■ Ethnologue (https://web.archive.org/web/20050219095354/ 

http://www.ethnologue.com/show iso639.asp?code=abk) 

■ Alfabeto abkhazo (http://www.omniglot.com/writing/abkhaz.htm) 

■ Fonte abkhaza (https://web.archive.Org/web/20070930015336/http://www.abkhazia-georgia.pa 

rliament.ge/Q%26A/Abzia.ttf) 


■ Aprendizaxe do abkhazo (http://abyzshwa.narod.ru/) (en inglés) 

■ Web en abkhazo (http://www.kapba.de/Apsny.html) 


Traído desde " https://gl.wikipedia.Org/w/index. php?t¡tle=L¡ngua_abkhaza&old¡d=5281847 " 


A última edición desta páxina foi o 23 de outubro de 2019 ás 10:09. 

